tomron87/hebrew-wikipedia-sentences-corpus huggingface dataset:
מנהיג השבט, דהאק בן ג'נדל, כרת ברית עם הצלבנים של ממלכת ירושלים וניהל סכסוך עם החשישיונים ששלטו במבצר בניאס למרגלות הר החרמון המערבי, מדרום לוואדי א-תים.
דהאק בן ג'נדל הרג את מנהיג החשישיונים בהרם אל-דאעי כנקמה על רצח אחיו ברק אבן ג'נדל.
בשנת 1133 הוא נכנס לעימות עם שאמס אל-מולק אסמאעיל, שליט הבורי של דמשק, אשר לאחר מכן גירש את דהאק בן ג'נדל ממחסתו במערת טירון המבוצרת ממזרח לצידון.
בשנת 1149, דהאק בן ג'נדל עצמו נרצח על ידי מתנקשים, כנקמה על הריגת הדאי .
וואדי א-תים נכבש על ידי השיהאבים, שבט מוסלמי סוני בצבאו של הסולטן האיובי סלאח א-דין, בשנת 1173. השיהאב יצרו ברית עם משפחת מאן הדרוזית מדרום הר הלבנון.
שלא כמו מהגרים אחרים לוואדי א-תים, השיהאבים לא אימצו את הדת הדרוזית, שהייתה הדת הדומיננטית באזורים שבין מחוז ע'רב בדרום הר הלבנון דרומה ועד לוואדי א-תים.
בשנת 1287, האמיר שיהאב סעד בן קורקמז, שהיה כעת בעל ברית של יורשים הממלוכים של האיובים, התמודד עם פלישה מונגולית לוואדי א-תים.
הנקודה הגבוהה ביותר בוואדי אל-תים היא גבעת תל קאבר עות'מאן, המתנשאת לגובה 1,250 מטרים מעל פני הים.
אזור ואדי אל-תים מאופיין במגוון יערות שאין שני לו בלבנון, מעמק ראשיא בצפון ועד כפר חמאם בחלק העליון של אל-ערקוב בדרום.
עצי אורן, שמספרם עולה על מאה אלף, מכסים שטחים נרחבים של אדמות הרריות חוליות בעמק המשתרעים מכפר עין חרשה באזור ראשיא אל-ואדי ועד לפסגות אל-ערקובה ומקיפים את הכפרים עין עטא, אל-כפר, אל-ח'לוואט, מימיס, עין קיניא, ראשיא אל-פוח'אר, א-פרדיס וכפר חמאם.
ואדי אל-תים הוא אזור עשיר בזני ענבים ייחודיים שלו.
כרמים הם אחד הגידולים העתיקים ביותר, שכן הם תואמים את אופי הארץ, האקלים והאדמה של מורדות החרמון.
הכרמים ומה שנותר מהם פזורים על גבעות ומדרונות עם אדמה קלה.
זהו גידול המוזן על ידי גשם, המתאים לאזורים שבהם מים עיליים הם נדירים בקיץ.
מספר זני ענבים גדלים באזור, והמפורסמים שבהם הם: אל-עוביידי, א-זיני, אל-אסוואד, א-שאמוטי ואל-ביטמוני.
אזור ואדי אל-תים הוא נתיב מרכזי עבור ציפורים נודדות מכל המינים החוצות את מזרח התיכון פעמיים בשנה.
מיני ציפורים מסוימים חיים שם באופן זמני ולפרק זמן קצר עקב נוחות תנאי אקלים מצד אחד וזמינות מזון מצד שני (כגון זיתים וכו').
האזור הופך צפוף בציידים, ועונת הציד בכפרי אזור ואדי אל-תים נמשכת חודשים רבים וחופפת לעונות הארייה (קטיף תאנים), קטיף רימונים, הענבים והזיתים, שבשנים פוריות קטיפתם נמשכת עד פברואר.
כדי לרסן תופעה זו, עיריית אבל אל-סאקי, בשיתוף פעולה עם החברה להגנת הטבע בלבנון (SPNL) וארגון Mercy Corps , במימון הסוכנות האמריקנית לפיתוח בין-לאומי, יצרה שמורת טבע.
העירייה הוציאה צו האוסר על ציד ציפורים, וכתוצאה מכך הפכה השמורה למקום מנוחה לציפורים נודדות.
וואלה (נקרא עד מרץ 2024 בשם וואלה!; מאפריל 2015 עד פברואר 2021 פעל תחת השם וואלה!NEWS) הוא אתר חדשות ישראלי, המופעל על ידי חברת "וואלה!
בדירוג של חברת אלכסה, הבודקת תעבורה באינטרנט, דורג וואלה במקום ה-6 ברשימת אתרי האינטרנט הנצפים ביותר בישראל נכון לספטמבר 2025.
פורטל האינטרנט "וואלה!" הוקם בידי ארז פילוסוף וגדי הדר ב-1995 במסגרת החברה "טלטל ערוצי תקשוב בע"מ".
בתחילת דרכו שימש מדריך אתרי האינטרנט הראשון בשפה העברית.
ב-1997 נרכשה חברת האם של האתר בידי חברת "משוב מחשבים שיווק", מקבוצת "משוב מחשבים", בהנהגת יקי דוניץ ודוד אסיא.
ב-1998 שינתה החברה, שנסחרה ב, את שמה ל"וואלה תקשורת בע"מ".
בשנת 2001 מוזג לתוך אתר וואלה אתר האינטרנט "IOL" מקבוצת עיתון "הארץ".
IOL הוקם גם הוא ב-1995 ובשיאו, באוגוסט 2000 העסיק כ-150 עובדים, IOL הפעיל צ'אט מסרים מיידיים בדומה לתוכנת ה-"ICQ".
בתחילת אביב 2000 הגישה IOL תשקיף להנפקה ציבורית על פי שווי של 60 מיליון דולר, אך זו בוטלה עקב התרסקות מניות האינטרנט בנאסד"ק והוחלט על מיזוג עם וואלה.
לאחר המיזוג סיפק הארץ תוכן בנושאי אקטואליה לוואלה!
ב-2010 רכשה בזק את מניות חברת וואלה, ומאז החלה החברה להישען יותר על צוות האתר, ופחות על תכנים מספקים אחרים.
כמו כן, מערכת החדשות העצמאית של האתר זכתה לשדרוג מהותי.
בבניין החברה בתל אביב הוקמו אולפני וידאו עצמאיים ובהם מוקלטות תוכניות קבועות המשודרות באתר וכן מהדורת חדשות יומית.
נוסף על כך נרכשה הבעלות על אתר הלוחות יד2.
בסוף 2014 גויס לאתר לתחום הווידאו אבי אלקלעי, בכיר לשעבר בחדשות 10. הוא לא מונה רשמית לעורך האתר, אבל בפועל ניהל את מערכת החדשות.
ב-25 באוקטובר 2016 מונה אבירם אלעד, שכבר שימש עבר כראש מערכת החדשות של האתר, לעורכו הראשי.
במאי 2014 מכרה וואלה את החזקותיה באתר הלוחות יד2 תמורת 787.5 מיליון שקל למו"ל העיתונות הגרמני אקסל שפרינגר דיגיטל (Axel Springer Digital) תקשורת.
בכך גרף האתר רווח עצום.
באירוע שנערך ביום העצמאות ה'תשע"ה (2015) שינה האתר את שמו ל"וואלה!
NEWS" ונחנך אולפן חדש שהחל לשמש את מהדורת החדשות של האתר.
ממרץ 2017 ועד סוף אוקטובר 2018 הפיקה וואלה!
מהדורת חדשות מרכזית, בהגשת יעקב אילון, ששודרה בימים ראשון עד חמישי בשעה 14:00 באתר וואלה!
ב-6 באפריל 2017 הושקה מטעם וואלה!
NEWS האפליקציה "חמ"ל", המבוססת על תוכן גולשים.
במהלך השנה נחתם הסכם שיתוף פעולה עם ILTV.
ב-28 בינואר 2018 קרס האתר עקב עומס משתמשים חריג, בעקבות פרסום הקלטה של שרה נתניהו.
בחודש אוקטובר 2018 פורסם כי באתר מתוכנן גל קיצוצים, הכולל את פיטוריהם של עובדים, עזיבתם של כתבים והפסקת המהדורה היומית ששודרה באתר.
בסוף 2020 אושרה העברת הבעלות על האתר וואלה ל"ג'רוזלם פוסט" שבשליטת אלי עזור, כחלק ממכירתה של וואלה!
בשנת 2022 הושקה וואלה פלוס (וואלה+), אפליקציה המציגה כערוץ טלוויזיה את כל תוכני הווידאו שכבר היו קיימים באתר.
אליהם נוספו תכנים שמיוצרים בזרועות המדיה האחרות של קבוצת אלי עזור, כמו רדיו 103 או תוכניות הספורט של צ'רלטון, ותכנים חדשים.
הערוץ שודר ב-+yes, STING+, ופרטנר TV+ באפיק 64, בסלקום TV+ באפיק 21, ב-HOT וב-NEXT TV באפיק 1 בסטרימינג, באתר ובאפליקציות של וואלה.
הערוץ סיים את שידוריו ב-31 בדצמבר 2025.
באפריל 2024 החל מיתוג מחדש לאתר וואלה, שכלל פרידה מסימן הקריאה שליווה את המותג במשך 30 שנה, השקה של אייקון חדש ומיצוב חדש למותג.
בדצמבר 2025 שלחו 23 עיתונאים ועורכים בכירים של האתר מכתב מחאה להנהלה, בו טענו כי ניהול התוכן התרחק מידיים עיתונאיות, שיקולי עריכה הוחלפו ביעדי טראפיק, ומתפרסמים "אייטמים וגיוסים שנראים ככתבות 'מטעם', המתיישרות עם קו תעמולה שלטונית.
העובדים ציינו עזיבת אנשי מקצוע ותיקים וירידה בתעבורה לאתר, ודרשו החזרת עצמאות העריכה.
הרקע למכתב כלל גיוס כותבים ופרשנים פוליטיים המזוהים עם ראש ממשלת ישראל בנימין נתניהו, ובהם יהודה שלזינגר, מתי טוכפלד וינון מגל.
באוגוסט 2012 צורף ינון מגל לצוות האתר כמגיש מהדורת החדשות וב-7 בפברואר 2013 הוא מונה, במקומה של טלי בן עובדיה, לעורך הראשי של האתר.
בד בבד המשיך להוביל כמגיש את שידורי האולפן.
ב-28 בדצמבר 2014 הודיע מגל על סיום עבודתו באתר לטובת הצטרפות לפוליטיקה, כמועמד לחברות בכנסת בבחירות 2015 במפלגת "הבית היהודי".
לאחר פרישתו שימש אודי הירש ממלא מקום העורך הראשי.
ב-19 באוגוסט 2018 הודיע מנכ"ל האתר, אילן ישועה, כי לנוכח תיק 4000 ומכירת האתר שעל הפרק הוא צפוי לסיים את תפקידו לאחר יותר מעשור.
ב-28 באוגוסט התפטר עורך האתר אבירם אלעד לאחר כשנתיים בתפקיד ועבר לנהל כמנכ"ל את המיזם "בלוק TV", ערוץ טלוויזיה בנושא בלוקצ'יין.
את עבודת העריכה בפועל לקחה על עצמה ראש מערכת החדשות והמשנה לעורך הראשי, מיכל קליין.
בנובמבר 2018 עזבה סגנית העורך תמר סוקניק, הדמות הבכירה באתר לעניינים שאינם חדשותיים.
קליין, ממלאת מקומו של העורך הראשי, הודיעה על עזיבתה את האתר בסוף 2018. סמכות התוכן הבכירה באתר ניתנה לראש מערכת החדשות, מעיין דגן, שבדצמבר 2019 מונה לעורך הראשי של האתר.
בשנת 2001 היה וואלה האתר המוביל בישראל עם 44.2% צפייה, על פי סקר גולשים.
במשך העשור הראשון של המאה ה-21, וואלה היה במקום השני בכניסת גולשים אחרי גוגל.
בשנת 2010 ירד וואלה למקום הרביעי אחרי גוגל, פייסבוק ויוטיוב.
בשנת 2011 וואלה התחרה מול ynet בחשיפה כאשר הוועדה למדרוג האינטרנט הציבה את וואלה כאתר המוביל, בעוד סקר TIM נתן תואר זה ל-ynet.
בדירוג של חברת אלכסה, הבודקת תעבורה באינטרנט, דורג וואלה במקום ה-12 ברשימת אתרי האינטרנט הנצפים ביותר בישראל נכון לשנת 2021.
ב-29 באוקטובר 2015 פרסם גידי וייץ בעיתון "הארץ" כתבת תחקיר, בה נטען שהאתר מגלה העדפה ברורה לראש הממשלה בנימין נתניהו.
לדברי המנכ"ל הוא אף נתבקש לפטר את אלעד בעקבות ידיעה שהכעיסה את בני הזוג נתניהו וסירב.
מאוחר יותר, ב-26 בנובמבר 2018, פורסם תחקיר מקיף של תוכנית ערוץ עשר "המקור" בו התראיינו שורה של כתבי ועורכי האתר, בהם העורך הראשי לשעבר, אבי אלקלעי, שתיארו איך עבדה המערכת בתקופה זו.
בתחקיר פורט תהליך העבודה במערכת החדשות של וואלה בשנים בהן הושפע במישרין ובעקיפין מסביבתו של ראש הממשלה.
במהלך התחקיר נטען כי כתבות רבות באתר היו למעשה יחסי הציבור, שנוצרו בדרישה עקיפה של בני הזוג נתניהו והסובבים אותם, באמצעות יועצם ניר חפץ, דרך בני הזוג אלוביץ', בעלי השליטה בוואלה ובאמצעות אילן ישועה.
כתבות אחרות נשלחו לעריכה מחודשת כדי להדגיש צדדים חיוביים של בני הזוג נתניהו תוך מיסמוס הצדדים השליליים.
בכל אותה תקופה, על פי התחקיר, נדרשו עורכי האתר להעלים או "לדרדר" את מיקומן של כתבות שונות ולקדם כתבות אחרות.
בנוסף לדרישות הסיקור, חומר הראיות בתיק מצביע על שורה של מינויים באתר שנעשו או בוטלו בהוראת נתניהו ואנשיו.
בין השאר נאמר כי נמנע מינויו של יואב גולן לעורך האתר בנימוק שהוא חבר של בן כספית; אבי אלקלעי לא קיבל מינוי קבוע כעורך האתר, מכיוון שעל פי עדותו של ישועה נטען שהוא "שמאלני קיצוני"; והכתב המדיני, אמיר תיבון, אולץ לעזוב את תפקידו לאחר שפרסם מאמרים בגנות נתניהו.
ב-2 בדצמבר 2018, ביומו האחרון בתפקיד כמפכ"ל המשטרה, רוני אלשיך, פרסמה המשטרה כי היא ממליצה לפרקליטות על כתב אישום לבני הזוג נתניהו ובני הזוג אלוביץ' בגין מערכת יחסית שוחדית.
לפי הודעת המשטרה, "התערבות ראש הממשלה ומקורביו בתכנים ובמינויי נושאי משרה באתר וואלה נועדה לקדם את האינטרסים האישיים שלו, וזאת באמצעות פרסום כתבות ותמונות מחמיאות, הסרת תכנים ביקורתיים כלפי ראש הממשלה ובני משפחתו וכדומה.
עוד עלה מן הממצאים, כי בני הזוג אלוביץ' השפיעו על הפרסומים באתר וואלה, וזאת בעד החלטותיו הרגולטוריות של רה"מ לטובת שאול אלוביץ' וקבוצת בזק, ומתוך רצון להמשיך ולקדם את האינטרסים העסקיים של קבוצת בזק בכלל, ובעל השליטה בה בפרט".
נכון לשנת 2018, האתר וואלה כולל מגוון תכנים ושירותים ביניהם:
חמ"ל – יישומון המדווח על מבזקי חדשות בזמן אמת.
הושק ב־5 במאי 2017 והחל מ־2019 זמין לצפייה גם בדפדפן.
בדרך כלל ידיעה המתפרסמת בו היא קצרה, ויכולה לכלול תמונות או סרטונים.
ערוצי תוכן בנושאים כגון תרבות, ספורט, מחשבים, רכב, אופנה וסלבס, בריאות, תיירות, אוכל, סרטי קולנוע וסדרות טלוויזיה.
VOD – שירות וידאו על פי דרישה
אפשרות להורדת תכנים לטלפון סלולרי
שירותים לתלמידי תיכון ולסטודנטים באמצעות "וואלה!
לאתר שלושה סניפים פיזיים – שניים באילת ואחד בנתניה.
מזל טוב – אינדקס בעלי מקצוע ונותני שירות בתחום החתונות והאירועים.
וואלפדיה – אנציקלופדיה חינמית שהיא העתק סטטי של הערכים בוויקיפדיה העברית (בוואלפדיה, בניגוד לוויקיפדיה, הערכים אינם ניתנים לעריכה).
yes" – שירות וידאו על פי דרישה (VOD) בשיתוף פעולה עם חברת yes (גם היא מקבוצת "בזק")
צ'אט המופעל על ידי חברת "Invokemobile".
מנוע חיפוש SRCH בשילוב עם מנגנון הפרסום AdVantage של החברה, המציב מודעות מילים תלויות הקשר בדפי התוצאות.
"וואלה music" – בספטמבר 2010 הכריזה "וואלה!" על הקמת חנות מוזיקה דיגיטלית, בשיתוף חברת התקליטים NMC, במתכונת של דמי מנוי חודשיים.
ביוני 2005, בעקבות חסימות כבישים שהיו חלק מהמחאה נגד תוכנית ההתנתקות, פורסם באתר וואלה!
מאמר בשם "כך תעיפו את המתנחלים מהכביש".
המאמר הציע שלל פעולות שניתן כביכול לנקוט כנגד המפגינים נגד התוכנית.
בין השאר הוצע לאיים להצית מפגין שעומד להצית צמיג באמצע נתיב נסיעה ולרוקן מטף כיבוי אש לכיוון עיני המפגינים אם הצמיג כבר בוער.
המאמר עורר סערה בציבור ובכנסת.
לאחר תלונת מועצת יש"ע ל, מני מזוז, החליט מזוז להסתפק באזהרה בלבד כלפי וואלה!
תקשורת ולא לפתוח בחקירה פלילית בחשד להסתה.
המאמר הוסר מהאתר רק ביולי 2019, ברקע חסימות הכבישים הנרחבות בהפגנות יוצאי אתיופיה.
במאי 2020 פורסם ש"נובמד" – מפעל המטושים לבדיקת קורונה תבע את אתר וואלה בחצי מיליון ש"ח בגין כתבה שהציגה את המפעל כמפלה לרעה את העובדים החרדים.
מטעם וואלה נטען ש"העובדות שהוצגו בכתבה ראויות לפרסום ומבוססות היטב".
בשנת 2021 תבע רועי שושן – ראש מערכת החדשות לשעבר ב"וואלה" את האתר בטענה שפיטר אותו שלא כדין.
התביעה הוגשה ונדונה בבית הדין לעבודה.
ב-3 יולי 2023 התביעה הסתיימה בפשרה חסויה, לפני שהתקיים דיון ההוכחות בתיק.
בתחילת ינואר 2023 הגישו הארגונים "חותם" ו"בוחרים במשפחה" תביעת לשון הרע בסך 350,000 ש"ח נגד אתר "וואלה" והכתב אורי סלע ונגד עיתון "הארץ" והילו גלזר בעקבות פרסומים שלפיהם הארגונים פועלים בשליחות מפלגת נעם.
ווּאַל (מצרפתית: Voile) הוא בד דק ושקוף, בעל רכות המאפשרת את גלישתו.
בד הוואל משמש לתפירת וילונות וגם לתפירת בגדים.
קיים בצבעים שונים, הצבע הנפוץ הוא לבן ולרוב משתמשים בו לשמלות כלה ולווילונות.
בדרך כלל הבד ארוג בשיטת השתי וערב כמשבצות זעירות.
קיימות גרסאות שונות של בדי וואל:
וואל סינתטי הוא בד וואל המיוצר מסיבים סינתטיים.
קיים במגוון עשיר של צבעים, מכיוון שניתן לצבוע סיב סינתטי בכל צבע.
הצבע נשמר לאורך זמן ודהייתו מזערית.
הטיפול בבד זהה לטיפול בבדים סינתטיים, כביסה עדינה במים קרים עד פושרים, סחיטה קלה וללא גיהוץ.
וואל מקומט מיוצר מבד וואל חלק מסיבים סינתטיים, אך עובר תהליך נוסף ומיוחד של קימוט עדין, תוך כדי הטבעתו של הקימוט בתהליך גיהוץ בחום גבוה, על ידי קיטור.
הדוגמה המתקבלת נשארת גם לאחר הכביסה.
הטיפול בבד קל וניתן לכבסו במים קרים עד פושרים בכביסה עדינה, במידת הצורך ניתן לגהצו בגיהוץ קל.
וואטסאפ הוא שירות חינמי להעברת מסרים מיידיים הכוללים טקסט, תמונות, מסמכים, קטעי וידאו וקול.
השירות מאפשר גם שיחות קוליות ושיחות וידאו.
לשירות וואטסאפ יש כמה מאפיינים של רשת חברתית מקוונת, המאפשרת יצירת 'קהילות' ו'קבוצות' והעלאה של סטטוסים המוצגים באופן זמני.
אפשר ליצור קבוצות ציבוריות ולעקוב אחר קבוצות ציבוריות מכל העולם.
היישום של וואטסאפ זמין עבור מערכות ההפעלה לסלולריים: iOS (אייפון) ואנדרואיד בלבד, כלומר לא נתמך במכשירי NOKIA או מכשירי מסך מגע אחרים הנמכרים כיום.
כמו כן ניתן לגשת ליישום ממחשב בעזרת יישום ייעודי או דפדפן.
נכון לתחילת שנת 2025, יש לוואטסאפ כ-3 מיליארד משתמשים פעילים ברחבי העולם.
היישום פותח על ידי חברת WhatsApp, שהוקמה ב-24 בפברואר 2009 על ידי יאן קום ושותפו בריאן אקטון ונמצא בבעלות חברת "מטא" שרכשה ב-2014 את החברה תמורת 19 מיליארד דולר במזומן ובמניות.
השם באנגלית הוא משחק מילים הומופוני עם הביטוי "?What's up ("מה נשמע?") והמילה "App" היא קיצור של "Application" (אפליקציה).
ב-24 בפברואר 2009, יאן קום מייסד את וואטסאפ בקליפורניה.
רק כמה חודשים לאחר מכן, באוגוסט של אותה שנה, יצאה לאור גרסה 2.0 של היישום ב-App Store עבור מכשירי אייפון, מה שהביא להתרחבות השימוש בשירות.
בהמשך, באוקטובר 2009, בריאן אקטון שכנע חמישה חברי Yahoo!
לשעבר להשקיע 250,000 דולר במימון ראשוני, ונתן להם מעמד מייסד בחברה.
לדברי אקטון, המימון הזה היה קריטי להתפתחותה של החברה, ובדצמבר 2009 נוספה האפשרות לשלוח תמונות בוואטסאפ עבור אייפון, מה שתרם להגדלת הפופולריות של האפליקציה.
בחודש אוגוסט 2010 החלה לתמוך גם במכשירי אנדרואיד, מה שהרחיב עוד יותר את בסיס המשתמשים שלה.
ב-21 בינואר 2011, נוסד יישום "WeChat", שהתחרה בוואטסאפ בשוק הסיני, והפך לפופולרי במיוחד במדינה.
באפריל 2011, בסבב גיוס הראשון, לאחר חודשים של משא ומתן עם ג'ים גוטס, הסכימו המייסדים של וואטסאפ לקחת 8 מיליון דולר מ"סקויה קפיטל", בנוסף ל-250,000 דולר שהושקעו כהון ראשוני.
מאורע זה סימן את תחילתה של תקופה של גידול מואץ בחברה, בין השאר תוך תחרות עם יישום סנאפצ'אט במאי 2011, שהתחרה גם הוא בתחום העברת תמונות בהודעות.
ההצלחה של וואטסאפ המשיכה להתעצם, ובפברואר 2013, כמות המשתמשים הגיעה ל-200 מיליון, ומספר העובדים עלה ל-50. הצלחה זו זכתה להתייחסות רחבה בשוק, וביולי 2013, סקויה קפיטל השקיעה 50 מיליון דולר בסבב מימון שני, והעריכה את שווי החברה ב-1.5 מיליארד דולר.
לאור ההצלחה הגלובלית, ב-16 ביולי 2013, וואטסאפ הפכה לשירות חינמי עם מנוי שנתי בעלות דולר אחד לאחר השנה הראשונה.
כך, החברה אפשרה למשתמשים להישאר מחוברים מבלי להיתקל במכשולים כלכליים.
באוגוסט 2013, הושק יישום "טלגרם", שהתחרה בהצלחה עם וואטסאפ בשוק של שירותי ההודעות המיידיות.
ב-19 בפברואר 2014, פייסבוק רכשה את וואטסאפ ב-19 מיליארד דולר – הרכישה הגדולה ביותר שלה עד אז.
המהלך הזה לא רק שהבטיח את עתיד החברה, אלא גם החזיר את וואטסאפ לכותרות.
במסגרת העסקה, פייסבוק שילמה 4 מיליארד דולר במזומן, 12 מיליארד דולר במניות, ועוד 3 מיליארד דולר במניות חסומות למייסדי וואטסאפ.
ב-21 בינואר 2015, החברה השיקה את "וואטסאפ ווב", אפשרות לחיבור הטלפון הנייד למחשב באמצעות קוד QR, צעד שהפך את השימוש בשירות לנגיש הרבה יותר.
באותו היום, החברה גם הציגה מדיניות חדשה שהגבילה את השימוש בלקוחות צד שלישי, כולל ב"וואטסאפ+".
לפי מדיניות זו משתמשים לא יוכלו להשתמש בשירותי WhatsApp כלל עד להסרת יישומי צד שלישי.
בשנת 2015, וואטסאפ חוותה מספר אתגרים משפטיים, כולל השבתה זמנית בברזיל, בעקבות סירוב לחשוף מידע לחקירות.
עם זאת, אתגרים אלו לא עצרו את צמיחתה העולמית.
ב-18 בינואר 2016, הודיעה כי לא ייגבו יותר דמי מנוי שנתיים מהמשתמשים, ובכך פתחו את השירות לכלל הציבור בחינם.
כמו כן פורסם כי אין עדיין תוכנית ברורה למונטיזציה של היישום.
במרץ 2016, בעקבות חקירת סחר בסמים בברזיל, נעצר דייגו דזודן, אחד ממנהלי פייסבוק, לאחר שוואטסאפ סירבה לשתף מידע מתוך האפליקציה בחקירת סחר בסמים.
אף על פי כן, ב-5 באפריל 2016, החברה הכריזה על השקת הצפנה מקצה-לקצה לכל צורת תקשורת בוואטסאפ, וכי משתמשים יכולים כעת לאמת את המפתחות של אחרים, צעד שהגביר את האבטחה והשמירה על פרטיות המשתמשים.
לסיום, ב-10 במאי 2016, הושקה תמיכה מלאה במערכות ההפעלה חלונות ומאק, מה שהפך את השימוש בוואטסאפ לנגיש יותר עבור מגוון רחב של מכשירים.
היישום מעוצב בצורה שונה בכל מערכת הפעלה, אך בכל אחת קיימים אותם המסכים: מסך לרשימת הצ'אטים (עם קבוצות או עם עמיתים בודדים), מסך להוספת "סטטוס" ולצפייה בערוצים, מסך ליצירת שיחה עם איש קשר ואפשרות לפתיחת קבוצה, לשידור מסר, לעריכת פרופיל המשתמש ולהגדרות.
היישום תומך בשפות רבות, ומגרסה 2.7 הוטמעה השפה העברית ביישום.
וואטסאפ עושה שימוש בחותם זמן המאפשר לבדוק מתי הייתה הפעם האחרונה בה משתמש היה מחובר.
בעוד שניתן לבטל מאפיין זה בכל הפלטפורמות (ביטול האפשרות מונע מלראות את חותם הזמן של משתמשים אחרים), בנוסף יש אפשרות להשתמש בסטטוס ובתמונה אישית.
שימוש נרחב נעשה דרך קבוצות וואטסאפ שבו מספר משתמשי וואטסאפ (עד 1024 משתמשים) משתתפים בצ'אט אחד.
כאשר איש הקשר שמור אצל שני הצדדים – מעלה הסטטוס והצופה – יכולה להתבצע צפייה.
בכתבה במגזין "אשת" תיארו נשים חרדיות מקרים בהם הפך הסטטוס למעין "רשת חברתית פנימית", בעיקר בקרב ילדים, שהוריהם לא מאפשרים להם גישה לרשת חברתית רגילה, ובקרב בני החברה הדתית או החרדית, שמעדיפים להיחשף פחות לרשתות החברתיות המקובלות.
כן סיפרו מרואיינים כי הם משתמשים בסטטוסים להגברת מכירות.
וואטסאפ הפכה לזמינה במחשב דרך דפדפן האינטרנט, תחת השם WhatsApp Web.
בסוף ינואר 2015, פרסם קום הודעה בדף הפייסבוק שלו: "יישום הדפדפן שלנו הוא פשוט הרחבה של הטלפון שלך: היישום בדפדפן משקף שיחות והודעות מהמכשיר הנייד שלך - זה אומר שכל ההודעות שלך עדיין נמצאות בטלפון שלך".
כלומר, מכשירו של משתמש ה-WhatsApp עדיין חייב להיות מחובר לאינטרנט כדי שיישום הדפדפן יפעל.
כל הדפדפנים העיקריים למחשבים נתמכים למעט Internet Explorer.
ניתן לגשת אל וואטסאפ ווב דרך אתר "web.whatsapp.com", והגישה ניתנת לאחר שהמשתמשים סורקים את קוד ה-QR האישי שלהם דרך יישום וואטסאפ הנייד שלהם.
ב-10 במאי 2016, מפתחי וואטסאפ יצרו תוכנה שדומה בתכונותיה לוואטסאפ ווב עבור Microsoft Windows ו-macOS אשר מסנכרנת הודעות בין הטלפון למחשב וגם הוסיפו תמיכה בשיחות וידאו ושיחות קוליות.
בדומה ליישומון הדפדפן WhatsApp Web, האפליקציה שתסונכרן עם מכשיר הנייד של המשתמש זמינה להורדה באתר.
התוכנה תומכת בגרסאות מערכת ההפעלה של Windows 8 ו-OS X 10.10 ומעלה.
בינואר 2021, גרסת הבטא של היישומון אפשרה למשתמשים להשתמש ב-WhatsApp Web מבלי להשאיר את היישום לנייד מחובר לאינטרנט.
במרץ 2021, תכונת בטא זו הורחבה למשתמשי iOS.
עם זאת, מכשירים מקושרים (באמצעות WhatsApp Web, WhatsApp Desktop או Facebook Portal) יתנתקו אם אנשים לא ישתמשו בטלפון שלהם במשך יותר מ-14 ימים.
גרסת הבטא של היישומון יכולה להציג הודעות רק במשך שלושת החודשים האחרונים בדפדפן האינטרנט, מה שלא היה קיים לפני הבטא מכיוון שגרסת האינטרנט הסתנכרנה עם הטלפון.
וואטסאפ השיקה את "וואטסאפ עסקי" בשנת 2018 עבור עסקים קטנים.
היישום מציע תכונות כמו תגובות מהירות, הודעות אוטומטיות, תוויות, פרופיל עסקי, קטלוג מוצרים ושירותים וחיבור מהיר לדפים העסקיים בפייסבוק ובאינסטגרם.
בשנת 2017 הוסיפה וואטסאפ גם את האפשרות להעלות סטטוס.
סטטוס הוא כלי ליצירה ולשיתוף פוסטים ותכנים דרך חשבון הוואטסאפ, אשר נעלמים (נמחקים) כעבור 24 שעות.
סטטוס מוצג לאנשי הקשר של בעל החשבון ולהפך ניתן לראות אותו מאנשים אחרים שחשבון הוואטסאפ של המשתמש רשום אצלם.
מאז הוסיפה וואטסאפ שלוש אפשרויות לאנשים שיכולים לצפות בסטטוס:
כל אנשי הקשר של המשתמש
כל אנשי הקשר של המשתמש מלבד אנשים שהמשתמש בוחר
רק אנשי קשר מסוימים שהמשתמש בוחר
הסטטוס נמצא בשימוש יחסית גבוהה בחברה החרדית שממעטת להשתמש ברשתות חברתיות אחרות והפכה את הסטטוס לרשת חברתית בפני עצמה.
העיתונאית החרדית יעל צין נימקה זאת בכך ש"זאת פלטפורמה מאוד נקייה, באינסטגרם יש תחושה כזאת שזה פתוח ופרוץ, פה אתה מרגיש שזה הנייד האישי שלך, אתה לוקח אחריות על התכנים שאתה מעלה.
המגזר החרדי עד היום לא היה חשוף לדברים האלה, ברמה שבקורונה אנשים פתאום התחילו לקלוט שיש שם רשת חברתית שלימה שמתקיימת שם".
ובנובמבר 2024 אף פורסם כי עו"ד חרדי תבע תביעת דיבת לשון הרע בגין שני פרסומים בישום וואטסאפ סטטוס.
בשנת 2024 וואטסאפ הוסיפה אפשרות ליצור ערוצים.
ערוץ הוא עמוד בו רק מספר אנשים (מנהלי הערוץ) יכולים לפרסם הודעות טקסט, הודעות שמע, סקרים, תמונות וסרטונים שכל משתמש וואטסאפ יכול לראות.
מנהלי הערוץ לא יכולים לראות את העוקבים אלא אם כן הם באנשי הקשר שלהם.
גם העוקבים בערוץ אינם יכולים לראות את הפרטים של המנהלים.
ב-4 באוקטובר 2021 אירעה תקלה נרחבת ביישומון ובאינסטגרם - בכל העולם המשתמשים לא יכלו לשלוח ולקבל הודעות במשך 10 שעות; החל מ-6:00 בערב ועד לשעה 4:00 לפנות בוקר שעון ישראל, אז תוקנה התקלה בארצות הברית באופן פיזי לאחר ניסור המנעול של חוות השרתים של וואטסאפ וניתוב מחדש של ההפניות.
במאי 2011 דווח על פרצת אבטחה ביישום המאפשר גנבה של חשבונות.
בספטמבר 2011 יצאה גרסה 2.6.5 שהביאה לסגירת חורי אבטחה קריטיים שאיפשרו קריאת הודעות של משתמשים אחרים ואף שליחת הודעות בשמם.
בשנת 2018 צוות של צ'קפוינט הזהיר מאפשרות של זיוף אזכור הודעות במערכת.
בספטמבר 2012, חברת האבטחה ESET פרסמה את דו"ח האיומים ברשת שלה לחודש אוגוסט ובו דווח על יישום פייסבוק המתחזה ליישום וואטסאפ המקורי, וייתכן שפרטיהם האישיים של המשתמשים שנפלו בהונאה נגנבו.
ביולי 2013 דווח על צעיר מספרד שפיתח דף אינטרנט מתחזה, במסווה של אתר אינטרנט של יישומון המציע למשתמשיו לצפות בהודעות שאחרים שלחו דרך וואטסאפ.
המשתמשים הופנו לאתר אחר שבו הם התבקשו להזין את מספר הטלפון שלהם במטרה לשלוח להם קוד להורדת היישומון למכשירם האישי.
הקורבנות להונאה הצטרפו ללא ידיעתם לאתר ששולח פרסומות בתשלום.
כ-11,000 משתמשים נפלו בפח והצעיר הרוויח מכך כ-53,000 דולרים בחודשיים.
התקפת מניעת שירות במובן הרחב היא כל מתקפת סייבר שפוגעת ומגבילה את היכולת להשתמש בשירות מחשוב מסוים.
ב-2019 בוצעה לראשונה מתקפה שעשתה שימוש באופן שבו וואטסאפ נוהגת כלפי קבוצות המפרות את תנאי השימוש שלה.
במתקפה זו, מרגע שהתוקף הצטרף לקבוצה הוא יכול לשנות את שמה ותמונתה לתוכן מיני, שמנוטר על ידי וואטסאפ ומופיע בפני פקחי התוכן של מטא, ושבגינו כל משתתפי הקבוצה נחסמים מהשירות.
לעיתים התוקף מוסיף את המשתמשים לקבוצה בניהולו, ללא ידיעתם.
בעקבות פנייה של איגוד האינטרנט הישראלי, וואטסאפ פעלה לבדיקה נוספת של מקרים כאלו, ולשחרור המשתמשים מחסימה.
שנתיים לאחר מכן, בהופעה נוספת של מתקפה זו, משטרת ישראל המליצה, לצאת מיד מכל קבוצה ששמה או תמונתה שונו כך, ולהגביל את יכולת השינוי רק למנהלי הקבוצה.
הומלץ גם למנוע בהגדרות הוספה לקבוצות על ידי משתמשים זרים.
גם לאחר גילוי מתקפה זו, ברירת המחדל של קבוצה מאפשרת גם למי שאינו מנהל לשנות את פרטיה, וברירת המחדל של הגדרות הפרטיות עדיין מאפשרות הוספה לקבוצות על ידי משתמשים זרים ללא אישור יזום – כך שנכון ל-2022 מתקפות דומות עתידיות עדיין אפשריות.
במתקפה אחרת, התוקף שלח הודעה ארוכה שמכילה 65,653 תווים שאינם נראים (Whitespace Character).
כשהמשתמש ניסה לקרוא את כולה באמצעות לחיצה על "קרא עוד", היישומון קרס, כך שלא הייתה אפשרות להשתמש בו ללא אילוץ עצירה בהגדרות.
גרסה מורחבת של המתקפה, שעשתה שימוש בממשק ה-web של המערכת, איפשרה להקריס את היישומון אפילו ללא כל פעולה יזומה מצד הנמען, וחייבה את מחיקתו המלאה והתקנה מחדש, תוך אובדן המידע שלא גובה.
התקלות שאפשרו את המתקפה הוטלאו.
במאי 2019 טענה חברת וואטסאפ שקבוצת NSO השתמשה בתוכנת הריגול פגסוס כדי לחדור למכשירי הטלפון של יותר מ-100 עיתונאים ופעילי זכויות אדם ברחבי העולם, תוך ניצול חולשה בשירות שיחות הווידאו של וואטסאפ.
הרוגלה חדרה למכשיר גם ללא צורך מצד הקורבן לענות לשיחה.
בינואר 2020 התפרסם כי האו"ם אסר על עובדיו הבכירים להשתמש בוואטסאפ משיקולי אבטחה.
בנובמבר 2014 הכריזה חברת Open Whisper Systems על שיתוף פעולה עם וואטסאפ להקמת תשתית להצפנה מקצה-לקצה עם פרוטוקול סיגנל.
באוקטובר 2015 החלה וואטסאפ להעביר את כל הודעות המשתמשים ביישומון לשרתי גוגל באמצעות גוגל דרייב כברירת מחדל.
צעד זה העלה תהיות רבות בנוגע להצהרתה של החברה כי אף צד שלישי לא יוכל לקרוא את הודעות המשתמשים, משום שכל הודעות המשתמש מועלות לשרתים של חברת גוגל ללא הצפנה מצד וואטסאפ אלא רק אם קיימת הצפנה על ידי השרת.
החל מאפריל 2016 החלה וואטסאפ להצפין את כל ההודעות, התמונות, הסרטונים, ההודעות הקוליות, המסמכים והשיחות של המשתמשים, באמצעות הצפנה מקצה-לקצה.
וטענה כי: "כשאתם שולחים הודעה, האדם היחיד שיוכל לקרוא אותה הוא האדם או הקבוצה אליהם אתם שולחים את ההודעה.
אף אחד לא יוכל לקרוא את ההודעה שלכם: לא פושעי סייבר, לא האקרים, לא משטרים מדכאים, אפילו לא אנחנו".למרות זאת, מספר גדול של מומחי אבטחת מידע טוענים שזוהי הצהרה ללא כיסוי, וכי אין כל דרך לדעת שהחברה או כל צד שלישי אחר לא יכול לקרוא את תוכן ההודעות.
בשנת 2013 מידע שהודלף על ידי אדוארד סנודן, הראה שיש דלת אחורית בתוכנת סקייפ שמאפשרת לחברת מיקרוסופט לשלוח את כל תוכן הודעות המשתמשים לסוכנות לביטחון לאומי של ארצות הברית, אף על פי שתוכן ההודעות היה מוצפן מקצה לקצה מבחינה רשמית.
במרץ 2017, הועלו לאתר ההדלפות ויקיליקס אלפי מסמכים של ה-CIA, בין השאר, נכתב בהם על יכולות פריצה של ה-CIA לתוכנות מסרים מיידיים בהן וואטסאפ.
בספטמבר 2021 פורסם תחקיר של ארגון פרופבליקה העוסק בתהליך הדיווח על הודעות: כאשר משתמש מדווח על הודעות אחרות לוואטסאפ, הוא שולח עותק לא מוצפן של חמש ההודעות האחרונות למערכת סינון ובקרת התוכן של מטא.
אם המערכת מקטלגת הודעה כבעייתית ההודעות מועברות לאחד מפקחי התוכן האנושיים של החברה, שיכול לקבוע האם להשעות את החשבונות המפרים.
התחקיר עורר ביקורת על אי־השקיפות של החברה כלפי המשתמשים בכל הנוגע לרמת ההגנה והשמירה על המידע בעת תהליך הדיווח.
פרטיות מול שימוש מסחרי במידע
לאורך שנות פעילותה, טענה וואטסאפ כי פרטיותם של נתוני אנשי הקשר של המשתמשים נשמרת.
לא קיימת אפשרות גישה לנתוני אנשי הקשר של המשתמש, אלא אם כן המשתמש משתף איש קשר באמצעות האפשרות שקיימת בצ'אט "שתף איש קשר".
למרות הבטחה זו, בסוף אוגוסט 2016 שונו כללי השימוש בוואטסאפ כך שהמידע שותף עם פייסבוק.
המידע על אנשי קשר שנשמר בשרתי וואטסאפ עלול לעבור לפייסבוק ללא אישור המשתמש - רישום מספר טלפון בפייסבוק (לעיתים, משתמשי פייסבוק יאולצו להזין מספר טלפון לצורכי אימות) ינוצל להצעת אנשי קשר חדשים בפייסבוק גם לאחר מחיקת המספר מפייסבוק, על בסיס אנשי הקשר בוואטסאפ שמקושרים למספר הטלפון.
כחודש לאחר מכן הממונה על הפרטיות בהמבורג, גרמניה, אסר על חברת וואטסאפ לאסוף את המידע בתחומי מדינתו וכן הורה לפייסבוק למחוק את כל המידע שנאסף ממשתמשי וואטסאפ במדינה, בנימוק של הפרת חוק הגנת הפרטיות הגרמני.
בינואר 2021 הודיעה וואטסאפ שהיא משנה את תנאי השימוש שלה כך שתוכל לאסוף, לאגור, לעבד ולשתף מידע אישי רגיש עם שאר האפליקציות של פייסבוק;
פרטי קשר: מספר טלפון, שם מלא ואנשי הקשר.
מיקום: מיקום, כתובת IP, ואזור הזמן.
מידע על המכשיר: דגם הטלפון, ומספר מזהה של המכשיר.
מידע על החיבור: הרשת הסלולרית, עוצמת אות השידור, וספק האינטרנט.
מידע על השימוש במכשיר וביישומון עצמו: רמת טעינת הסוללה, סוג הדפדפן, זמני השימוש באפליקציה לאורך היום ומידע על אינטראקציות עם חשבונות עסקיים.
החברה הזהירה כי תמחק את חשבונות המשתמשים שלא יאשרו את מדיניות הפרטיות החדשה.
הצעד עורר תגובות חריפות, ואף עזיבה המונית של משתמשים למתחרות, כגון סיגנל וטלגרם, שניצלו את ההזדמנות בשביל להתנגח בה.
בעקבות הביקורת והמעבר למתחרות, הודיעה וואטסאפ כעבור שבוע שתדחה את המהלך בשלושה חודשים, ושלא תחסום באופן מוחלט את הגישה לאפליקציה למשתמשים שלא יאשרו את המדיניות החדשה אלא רק תגביל אותם בהדרגה.
בגרמניה הוצא צו מניעה לַשינוי במסגרת ה-GDPR, ובהודו (השוק הגדול ביותר של וואטסאפ) החברה נדרשה שלא להוציא את השינוי לפועל.
כשבועיים לאחר תום האולטימטום וואטסאפ שינתה את דעתה בשלישית ומסרה כי לא תגביל את השימושיות של החשבונות שעדיין לא אישרו את המדיניות החדשה, אך תמשיך להקפיץ תזכורת המבקשת לאשר את השינוי.
לבסוף, לא התאפשר למשתמשים שנתנו את הסכמתם לתנאי השימוש החדשים לחזור בהם מהחלטתם, ויצירת חשבון חדש דורשת הסכמה למדיניות החדשה.
באוגוסט 2021 פורסם כי פייסבוק מפתחת מערכת לניתוח נתונים מוצפנים בענן המסתמכת על הצפנה הומומורפית, שתשמש להתאמת מודעות מדויקת יותר למשתמשים בוואטסאפ בלי פגיעה בהצפנת תוכן ההודעות עצמן.
בספטמבר 2021 וואטסאפ נקנסה על ידי הממונה על הגנת המידע באירלנד ב-225 מיליון אירו, בגין הפרות של תקנות הגנת המידע של האיחוד האירופי שהתגלו בשנת 2018. הפרות אלו כללו אי־שקיפות בנוגע לאופן שבו וואטסאפ מעבדת את המידע של משתמשיה ובדרך שבה היא משתפת אותו עם חברות אחרות של מטא.
בדומה לרשתות החברתיות המובילות, גם הפלטפורמה של וואטסאפ שומשה פעמים רבות להפצה של פייק ניוז, או תכנים בעייתיים אחרים דוגמת הודעות הסתה.
בעיה זו גדולה במיוחד בוואטסאפ, עקב הקלות בה אפשר לשנות תוכן של הודעה לפני שמפיצים אותה הלאה בעיוות המידע המקורי, ועקב הקושי לפקח על התוכן שמועבר באפליקציה בגלל ההצפנה המובנית באפליקציה.
פרשיות מסביב לעולם, ובמיוחד בהודו, הפעילו לחץ על פייסבוק לפעול לפתור את הבעיה.
בשנת 2018 קיבלה הנהלת החברה החלטות לסמן בסימון מיוחד הודעה שהועברה, ולהגביל את העברת ההודעות לכמות של עד 250 נמענים או קבוצות.
המגבלה המשיכה להתהדק בשנתיים שלאחר מכן, תחילה ל-20, ולאחר מכן ל-5. על פי הנהלת החברה, צמצמו פעולות אלו את היקף העברות ההודעות בכ-25%.
לאחר פרוץ מגפת הקורונה בתחילת שנת 2020, הכריז ארגון הבריאות העולמי על הפצת מידע שגוי כבעיה עולמית חמורה, ודרש מממשלות להפעיל לחצים על חברות המדיה החברתית למצוא פתרונות לנושא.
נסיבות אלו גרמו לפייסבוק לצמצם את כמות הפעמים שאפשר להעביר הודעה לפעם אחת.
במאי 2020 שיתפה וואטסאפ פעולה עם רשת בדיקת העובדות הבינלאומית ופיתחה צ'אטבוט שמסייע לגולשי וואטסאפ לברר האם מידע שהועבר אליהם באפליקציה אמיתי או מזויף.
עד שנת 2016 עלות השימוש ביישום הייתה 0.99 דולר לשנה, משנת השימוש השנייה.
עם זאת, החברה לא גבתה את התשלום מחלק נכבד מהמשתמשים ואלה נהנו מהיישום בחינם.
עד ליציאת גרסה 2.10.1 של היישום למכשירי iOS ביולי 2013, נדרשו משתמשי המכשיר לקנות את היישום בתשלום חד-פעמי של 0.99 דולר.
לאחר תקופת זמן קצרה ויתרו בחברה על מודל ההכנסות המבוסס על עלות שימוש, ומאז השימוש ביישום הוא ללא תשלום.
בשנת 2018, חברת וואטסאפ פרסמה תוכנית לשילוב פרסומות באפליקציה, וזאת על אף שמייסדיה הצהירו בעבר שהיא תהיה נקייה מפרסומות.
לאורך שנתיים בוצעו מספר שינויים במודל זה, עד שנזנח אף הוא.
לבסוף, החברה עברה למודל של אספקת שירותים בתשלום לעסקים המשתמשים בפלטפורמה.
במקביל, נעזרת חברת מטא במידע החשוף לה מהאפליקציה – למשל, עם אילו חברות מתכתב כל משתמש (אך לא תוכן ההודעות) – כדי להתאים לו פרסומות.
בשנת 2021 הודיעה למשתמשיה שעליהם לאשר מדיניות פרטיות חדשה המרחיבה את הגישה של מטא למידע מסוג זה.
נכון לשנת 2021 הייתה לחברה גישה מסוימת למידע המגובה לענן, ובשנת 2021 הודיעה החברה שתשנה זאת.
+שנהשינויים2014בפברואר 2014 שחררה החברה עדכון למשתמשי האנדרואיד שבו ניתן לחסום את חותם הזמן, סטטוס ותמונת הפרופיל.
בנובמבר 2014 שלחה החברה עדכון OTA (עדכון מהאוויר שלא דרך חנות היישומונים) ובו האפשרות לבדוק האם האדם בצ'אט קרא את ההודעה שנשלחה לו (בהודעה פרטית או קבוצתית) באמצעות סימן V כפול בצבע כחול.
הדבר גרר ביקורת על אובדן הפרטיות, מה שגרם לחברה להוסיף לאחר מכן אפשרות לבטל את סימן ה-V הכחול בהודעות פרטיות (אך לא בקבוצות).2015באפריל 2015 הוסיפה החברה אפשרות של שיחות קוליות ביישום.
באוגוסט 2015 הוסיפה החברה אפשרות של גיבוי השיחות והמדיה בענן, דבר המקל על משתמשים את המשך השימוש במידע זה גם אם התקינו את היישומון על מכשיר אחר.
בנובמבר 2015 הוסיפה החברה אפשרות להוספת הודעות מועדפות בעזרת סימונן בכוכב ובכך להקל את מציאתן לאחר מכן.2016במרץ 2016 הוסיפה החברה אפשרות לשלוח ולקבל קובצי PDF, ומעל 100 סמלי אימוג'י חדשים, וגיבוי Google Drive.
באפריל 2016 הוסיפה החברה עדכון כך שכל ההודעות, התמונות, הסרטים, ההודעות הקוליות, המסמכים והשיחות של המשתמשים מאובטחים עם הצפנה מקצה-לקצה.
בעדכון נוסף הוסיפה החברה את האפשרות לשינוי גופן הטקסט לנטוי, מודגש, מחוק על ידי קו ושילוב ביניהם.
ביוני 2016 הוסיפה החברה אפשרות לתגובה להודעה מסוימת בשיחה, שמכילה בתוכה גם קישור להודעה שעליה המשתמש מגיב.
באוקטובר 2016 הוסיפה החברה אפשרות לצייר הודעה.
בנובמבר 2016 הוסיפה החברה את האפשרות לשלוח ולקבל תמונות מסוג GIF.
בנובמבר 2016 נכנסה האפשרות לבצע שיחת וידאו בין משתמשים.2017בינואר 2017 התווספו 72 אימוג'ים חדשים, חלקם במטרה להראות שוויון בין המינים וחלקם במטרה להוסיף עוד רגשות שאנשים רוצים להביע באימוג'ים, בנוסף התרחש שינוי באופן האימוג'ים, האימוג'ים עכשיו נראים יותר "מציאותיים".
וואטסאפ הוסיפה גם אפשרות לצפייה בסרטון בסטרימינג.
בפברואר 2017 הסטטוס השתנה מטקסט קצר לתמונות וסרטונים, אותם ניתן לשתף עם כל אנשי הקשר או עם אנשי קשר מסוימים.
לאחר 24 שעות הסטטוס נמחק (פונקציונליות שהועתקה מסנאפצ'ט).
במרץ 2017, בעקבות תלונות משתמשים, החזירה וואטסאפ את הסטטוס הישן בנוסף לחדש.2018באפריל 2018, הודיעה חברת פייסבוק שהשימוש בוואטסאפ יותר באירופה רק למי שמלאו לו כבר 16 שנים, כדי להשמע לחקיקת הפרטיות האירופאית GDPR.
ביולי 2018 הוסיפה החברה אפשרות לערוך שיחת ועידה עד ארבעה משתתפים באמצעות קול/ווידאו.2019ביולי 2019, הוסיפה החברה אפשרות ליצור לינק ליצירת שיחה חדשה, על ידי שילוב מספר הטלפון בקישור.
חידוש זה חוסך זמן בפעולת שליחת הודעה לאדם שאינו באנשי הקשר של המשתמש.
באוגוסט 2019 הודיעה וואטסאפ שתגביל את השימוש ביישומון לגילאי 13 ומעלה.2020ביולי 2020, וואטסאפ הגדילה את כמות המשתתפים האפשרית בשיחות קוליות ווידאו מארבעה משתתפים לשמונה.
באוגוסט 2020 החברה הוסיפה את המדבקות המונפשות, ותמיכה בקודי QR לצורכי העברת אנשי קשר ועסקים.
בנובמבר, וואטסאפ הוסיפה יכולת שיתוף של כל אנשי הקשר מקבוצות משותפות באמצעות קישור חדש מתוך צירוף אנשי הקשר.
בנוסף החליפה את אפשרות השתקת הצ'אט לשנה, בהשתקת צ'אט לתמיד.
בדצמבר, הפך חיפוש האימוגים והמדבקות לקל יותר.
ונוספו רקעי צ'אט חדשים.2021החל מחודש ינואר ניתן להגדיר בכל צ'אט אישי או קבוצתי שההודעות בו יהיו זמניות (מרגע הפעלת האפשרות ועד כיבוייה).
הודעות אלו יימחקו בתום שבוע מיום השליחה.
באפריל התווספה אפשרות לשליחת סרטונים תוך הסרת השמע שבהם.
במאי, הוסיפה החברה אפשרות לשנות את מהירות ההודעות הקוליות.
ביולי, התווסף עדכון המאפשר לשלוח מדיה הניתנת לצפייה חד פעמית בלבד.2022 במאי התווספה האפשרות להוסיף רגשונים להודעות.
ביוני וואטסאפ הגדילה את כמות המשתתפים האפשרית לצ'אט קבוצתי עד 1024 משתתפים.
(עד אז הייתה כמות המשתמשים האפשרית 256)
בנובמבר שיגרה וואטסאפ עדכון למכשירי ה-iPhone בו ניתן לשלוח סקרים לקבוצות ולאנשי קשר פרטיים
שנה פרטים יאן קום מייסד את וואטסאפ בקליפורניה.
בריאן אקטון משכנע חמישה חברי !Yahoo לשעבר להשקיע 250,000 דולר כמימון ראשוני, והוא מעניק להם מעמד מייסד.
אפשרות חדשה לשליחת תמונות ב־WhatsApp עבור iPhone.
WeChat, אפליקציית מסרים מיידיים, נוסדה, וצברה פופולריות בסין.
בסבב הגיוס הראשון של החברה, המייסדים של WhatsApp הסכימו לקחת 8 מיליון דולר מסקויה קפיטל, בנוסף למימון הראשוני (השקעת SEED) של 250,000 דולר, לאחר חודשים של משא ומתן עם השותף של סקויה ג'ים גוטס.
נוסדה אפליקציית SnapChat, אפליקציה מתחרה להעברת תמונות בהודעות.כמות המשתמשים מגיעה לכ־200 מיליון משתמשים; וכמות העובדים ל־50. סקויה משקיעה עוד 50 מיליון דולר בסבב השני של המימון, והעריכה את שווי WhatsApp ב־1.5 מיליארד דולר.
WhatsApp מוצעת בחינם, עם דמי מנוי שנתי של דולר אחד לאחר השנה הראשונה.
Telegram, שירות ענן מבוסס הודעות מיידיות, מושק.
פייסבוק מכריזה על רכישת WhatsApp בעלות של 19 מיליארד דולר, הרכישה הגדולה ביותר שלה עד אז.
פייסבוק משלמת 4 מיליארד דולר במזומן, 12 מיליארד דולר במניות פייסבוק, ועוד 3 מיליארד דולר במניות חסומות שהוענקו למייסדי ה־WhatsApp.
WhatsApp משיקה את WhatsApp Web, אפשרות לראות את כל השיחוחים ב-WhatsApp על ידי חיבור הטלפון באמצעות קוד QR.
WhatsApp מכריזה על מדיניות שלה של הגבלה על לקוחות צד שלישי, כולל +WhatsApp משתמשים לא יוכלו להשתמש בשירותי WhatsApp כלל עד להסרת יישומי צד שלישי.
WhatsApp נסגרה לזמן קצר בברזיל לאחר שהחברה מנעה לבצע האזנות סתר על חשבונות מסוימים של WhatsApp.
הוא נסגר שוב בברזיל במאי 2016 וביולי 2016. יאן קום מודיע כי WhatsApp לא תחייב יותר את משתמשיה בדולר בכל שנה.
אין עדיין תוכנית ברורה למונטיזציה של WhatsApp.
דייגו דזודן, אחד ממנהלי פייסבוק, נעצר על ידי המשטרה הפדרלית הברזילאית לאחר שפייסבוק לא הצליחה למסור מידע מתוך חשבון ה־WhatsApp לבקשת שופט לחקירת סחר בסמים.
WhatsApp ו־Open Whisper Systems מודיעים כי הם מסיימים להוסיף הצפנה מקצה-לקצה לכל צורה של תקשורת ב־WhatsApp, וכי משתמשים יכולים כעת לאמת את המפתחות של אחרים.
WhatsApp הציגה תמיכה עבור שתי מערכות ההפעלה Windows ו־Mac.
שופס הוא אתר סחר אלקטרוני המשמש לרכישת מוצרים ושירותים שונים אונליין.
האתר בבעלות משפחת לבנת (באמצעות החזקתה בחברת תקשוב).
האתר מציע 28 קטגוריות מסחר ביניהן: מוצרי חשמל, סמארטפונים וטלפונים ניידים, מוצרים לבעלי חיים, אופנה, הנעלה, ריהוט, אלקטרוניקה וכדומה.
האתר פותח ומופעל על ידי חברת שופמיינד בע"מ.
החברה הוקמה בסוף שנת 1999 כמיזם משותף של חברת וואלה!
תקשורת ובית התוכנה קומרסמיינד ונרשמה כחברה על ידי אורי נדלר ששימש כמנכ"ל החברה הראשון.
האתר עלה לאוויר באוגוסט 2000 ובשנת 2004 הפך לאחד מאתרי המסחר האלקטרוני המובילים בישראל.
בשנת 2003 הוקם אתר וואלה!טורס, המשמש כסוכנות נסיעות אינטרנטית, בשותפות עם חברת איסתא.
בשנת 2006 השיקה החברה עוד 2 אתרים, וואלה!Buy, זירת מסחר חופשית בדומה ל-eBay ווואלה!Pay, אתר המאפשר סליקת תשלומים במודל PayPal.
בשנת 2011 השיקה החברה את אתר עיצוב אלבומי התמונות ומוצרי הדפוס האישיים - וואלה!פרינט, שמאפשר עיצוב אלבומי תמונות ולוחות שנה ללא צורך בהורדת תוכנה.
באוגוסט 2018 נמכר האתר לבעלותה המלאה של משפחת לבנת.
שופס על ידי קבוצת היי ביז המפעילה את מועדון הצרכנות הייטקזון.
שופס מאפשרת רכישה מקוונת של מוצרים ושירותים הן במכירה ישירה באתר והן על ידי רכישת קופונים למימוש בחנויות.
בשנת 2006 הכריזה החברה על אמנת השירות שלה, מתוך הבנה שהגולש הישראלי סובל מבעיית אמון בכל הקשור לאתרי מסחר אלקטרוניים.
אמנת השירות כללה: ערבות לכספי הלקוחות, התחייבות למסחר הוגן וגילוי נאות וקניה מאובטחת תוך שמירה על הפרטיות.
במהלך 2015 השיקה החברה את אפליקציית mobipic - אפליקציה המאפשרת יצירת אלבום דיגיטלי או לוח שנה ישירות מהסמארטפון.
וואיי (שם מדעי: Voay; משמעות השם הוא "תנין" במלגשית) הוא סוג בעל מין יחיד של זוחל ממשפחת התניניים אשר חי באי מדגסקר מתקופת הפליסטוקן לפני 126,000 שנה עד ההולוקן.
הוא נכחד לפני 2,000 שנה עם הכחדת ההולוקן.
תנין זה התגלה ב-1872 בקרבת העיר אנטסיראבה ונחשב תחילה למין בסוג תנין (Crocodylus).
במקום נמצאו תת-מאובנים של שרידי הגולגולת הרחבה שלו, וחוליות עם לוחיות אוסטאודרם.
ככל הנראה הוא דמה לתנין היאור, קרובו האפריקני במראה ובהתנהגות והוא היה טורף-העל באי.
תנינאי זה היה טורף-העל הגדול ביותר במדגסקר בזמן המודרני והוא הגיע לאורך חמישה מטרים ולמשקל 170 ק"ג, אך היה קטן יותר מתניני היאור.
הוא היה בעל לסת גדולה עם חריצים רחבים לאורך החרטום, "קרניים" קצרות מאחורי הגולגולת ושיניים חרוטיות וחזקות.
הגוף כוסה בלוחיות קשקשים והיה בעל רגליים קצרות.
הוואיי שחה בנהרות האי מדגסקר וניזון מבעלי חיים שהתקרבו לשפת המים במארב.
הוא כנראה נכחד בידי האדם שהגיע לאי, ייבש את הביצות ופיתח חקלאות שהרסה את בתי גידולו.
ייתכן גם שהאנשים הראשונים צדו אותו כמגננה.
וואי וואי וואי היא סדרה תיעודית ששודרה ממאי 2019 בערוץ כאן 11. התוכנית עסקה בדור ה-Y.
התוכנית עסקה בנושאים המעסיקים את דור ה-Y, כגון תעסוקה, זוגיות ועוד.
היא התמקדה במאפיינים המייחדים בני דור זה בתחום סגנון החיים, אמונותיהם וציפיותיהם.
את הסדרה הגישו יאיר אגמון וצליל אברהם (ששימשה גם כיועצת תוכן), והוצגו בה צעירים בני דור ה-y ומומחים שונים בהם: עוז אלמוג, תמר אלמוג וקרין נהון.
בסדרה שבעה פרקים שעסקו במציאות ובחיי היומיום של דור ה־Y.
ההשראה ליצירת הסדרה היו כתבות באותו נושא שפרסמה באתר Mako צליל אברהם.
סדרת הכתבות שעשתה אברהם במאקו בנושא דור ה-Y זכתה לתהודה רבה, וכך הפכה צליל אברהם לבעלת דעה בתחום.
בסדרה וואי וואי וואי אברהם שימשה כיועצת התוכן והמפגשים בינה ובין אגמון מחברים בין הסיפורים המוצגים בפרקים לכדי תמונה שלמה, המציגה צדדים שליליים ופסימיים אך גם אופטימיות וחיוביות.
לצד ראיונות וקטעים מצולמים הוצגו בסדרה קטעי אינפוגרפיקה המנגישים נושאים שהועלו.
העריכה של הסדרה (עורכים: אריק ליבוביץ' וגל שני) אמורה להיות גם היא חלק מהעברת המסר שעיקרו חוסר השקט שמאפיין את דור ה-Y.
לכן העריכה משתמשת בקפיצות ממקום למקום ושימוש באפקטים מעולם הרשתות החברתיות.
למרות זאת העריכה עדיין שומרת על קוהרנטיות.
מלי אלקובי, חוקרת תעסוקתית של בני דור ה-Y, מרואיינת בסדרה, מסבירה כי בני הדור הזה סובלים לא פעם בגלל סיבות שלא תלויות בהם: המדינה לא ערוכה נכון לספק תעסוקה לדור שלם של צעירים הרוצים להיות מועסקים בתעשיית ההיי-טק ועוד.
שעות העבודה בישראל גבוהות יותר מכל מדינות ה-OECD, מה שעל פי הסדרה מוכיח שהבעיה היא לא חוסר רצון ועצלנות של בני דור זה אלא שילוב של גורמים וסיבות כמו גם העובדה שיוקר המחיה בישראל הולך ועולה והמשכורות לא עולות ביחס ישר.
פרק 1: חמישי שמח (שוק התעסוקה)
פרק 2: אני רק רוצה שיאהבו אותי (רמת חיים)
פרק 3: שני סוגים של חרטוט (אקדמיה)
פרק 4: איך הופכים משניים לאחד (זוגיות)
פרק 5: העשור האבוד (דיור)
פרק 6: אגואיזם אבל בקטע טוב (אקטיביזם)
פרק 7: קשים אבל יפים (חו"ל)
אוניית הקיטור וואיהורה הייתה אוניית נוסעים ומשא שנבנתה על ידי מספנת William Denny and Brothers בסקוטלנד עבור חברת הספנות הניו זילנדית "Union Steam Ship Company of New Zealand Limited" ..
נמל הרישום של האונייה היה דנידין.
ב-20 בפברואר 1886 עלתה "וואיהורה" על שרטון בחוף האי טסמניה.
בשנת 1903 נמכרה האונייה ל-Koe Guan Company ושמה הוחלף ל-"Lysholt".
"וואיהורה" נגרטה בשנגחאי בשנת 1911.
הנהר וואי הוא נהר הזורם בדרום-מזרח ויילס.
באורך של כ-250 ק"מ, הוואי הוא הנהר הרביעי באורכו בבריטניה וברובו הוא מהווה את הגבול הדרומי בין ויילס לאנגליה.
מוצא הנהר הוא ברכס הרי קמבריה, משם הוא ממשיך וזורם לכיוון דרום-מזרח.
לאחר שהנהר עובר במסלולו את ריידר וניוברדג'-און-הוואי, הוא משנה את מסלולו לכיוון צפון-מזרח סמוך לחלק הצפוני של הפארק הלאומי ברקון ביקונס, לאחר שהוא עובר דרך היי-און-וואי הוא עובר לאורך ובעצם מהווה את הגבול בין אנגליה לוויילס במסלול מזרחי.
לאחר שהוואי עובר את העיר הרפורד הוא משנה שוב את מסלולו לכיוון דרום במסלול מתעקל העובר דרך עמק הוואי (התחתון), הוא עובר דרך העיר מונמות' ולבסוף מתחבר לשפך נהר הסוורן בצ'פסטו לא רחוק מתעלת בריסטול.
עמק הוואי, בחלקו הדרומי של הנהר, כולל מספר רב של אזורי טיול ואתרי תיירות ומוגדר כאזור יופי טבעי יוצא דופן (AONB), כאשר חלקו המזרחי באנגליה והמערבי בוויילס.
וואלאס קלמנט סאבין היה פיזיקאי אמריקאי שייסד את תחום האקוסטיקה האדריכלית.
סאבין היה האקוסטיקאי האדריכלי של אולם הסימפוני בבוסטון, שנחשב לאחד משניים או שלושת אולמות הקונצרטים הטובים בעולם בשל האקוסטיקה שלו.
וואטו וואטו סופר בירד או וואטו וואטו היא סדרת סרטים מצוירים צרפתית שנוצרה בשנת 1978. הסדרה, שכללה 56 פרקים בני חמש דקות, נועדה ללמד ילדים מוסר.
וואטו וואטו היא ציפור שצורתה ביצתית וצבועה בצבעי שחור לבן.
היא מגיעה מכוכב לכת בצורת קובייה שנקרא אוגוסט.
בפרק הראשון היא מתוודעת לגזע המטופש והבזבזני מאוד שנקרא זוואס.
הזוואס הם יצורים דמויי אווז (בצרפתית, "les Zwas" נשמע כמו "les oies" = האווזים) שחיים על כדור הארץ בערים דומות מאוד לשלנו.
יש להם תכונות אנושיות מוגזמות, הם רגזניים, גסים ובדרך כלל חסרי התחשבות באחרים.
עם זאת, האווזים אינם רעים לחלוטין; רבים מהם מחזיקים חיות מחמד בשם קְרֵדוֹ שהם חתולים, כלבים ויצורים ספרואידיים אחרים.
לעיתים קרובות פעולותיהם של האווזים מעמידות את חיות המחמד שלהם בסכנה.
לאורך הסדרה, וואטו וואטו עוזרת לאווזים להתגבר על בעיותיהם באמצעות שימוש בכוחותיה הקסומים.
היא יכולה להפוך את עצמה לכל צורה.
אם היא זקוק לעזרתן של חברותיה, עליה רק לשרוק.
ציפורים זהות אחרות נענות לקריאה ויורדות מהחלל כמו שביטים.
כשהם עפות למטה הן רוטטות ומשכפלות את עצמן עד שהן הופכות ללהקה שמוכנה לקחת על עצמה כל אתגר שיידרש מהן.
הסדרה נכתבה ובוימה על ידי רנה בורג, נכתבה על ידי הוברט בלאי ודובבה על ידי דורותי (פרדריק הושדה) בגרסה המקורית בשפה הצרפתית.
בשנות ה-80 שודרה במסגרת שידורי מחלקת הילדים והנוער בערוץ הראשון, התוכנית "מרציפר" שאיגדה בתוכה סרטים מצוירים שונים וירשה את התוכנית "שעון הפלא".
מרציפר הייתה דמות שאהבה לצפות בסרטים מצוירים וגילם אותה השחקן אבי פניני.
בין הסרטים המצוירים שהוקרנו בתוכנית, אפשר היה לראות את ציפורי ה-"וואטו וואטו", "סנט וכדור הפלא" וגם פרקים מהסדרה "ברבאבא".
וואלאס דלוייס ווטלס היה סופר אמריקאי בזרם הגות חדשה.
על אף שזהותו האישית נותרה מעורפלת, כתביו מצוטטים רבות ונותרים נפוצים בתנועות ההגות החדשה והעזרה העצמית.
יצירתו הידועה ביותר היא הספר משנת 1910 מדע ההתעשרות, בו פירט את השקפתו הרוחנית על השגת עושר.
ווטלס, תיארה את חייו במכתב שהתפרסם לאחר מותו בכתב העת The Nautilus בעריכת אליזבת טאון.
כתב העת פרסם מאמרים מאת ווטלס כמעט בכל גיליון, וטאון הייתה גם המו"לית של ספריו.
לדבריה של פלורנס, הוא נולד בארצות הברית ב־1860, כמעט ללא השכלה פורמלית, וחי בתחושת הדרה מהעולם המסחרי.
על פי מפקד האוכלוסין של 1880, התגורר ווטלס עם הוריו בחווה בעיירה נונדה שבמחוז מקהנרי, אילינוי, ועבד כפועל חקלאי.
ווטלס, נרשמה כבת 79 במפקד של 1910. הוא היה נשוי לאבי (Abbie) ווטלס, ולהם שלושה ילדים: פלורנס, ראסל ואגנס.
פלורנס כתבה כי בשנותיו האחרונות הרוויח סכומים נאים והיה בריא למעט חולשה קיצונית בשלוש השנים האחרונות.
הוא נפטר ב־7 בפברואר 1911 ברוסקין, טנסי, והובא לקבורה באלווד, אינדיאנה.
העסקים בעיר נסגרו לשעתיים כאות כבוד.
מותו בגיל 51 נחשב בידי בתו ל"טרם זמנו".
בשנה האחרונה לחייו פרסם שני ספרים: המדע של הבריאות ו־המדע של ההתעשרות ואף התמודד בבחירות ציבוריות.
בשנת 1896 השתתף בכנס רפורמטורים בשיקגו, שם פגש את ג'ורג' דייוויס הרון, כומר בכנסייה הקונגרגציונלית ופרופסור ל"נצרות יישומית".
הרון עורר עניין ציבורי בהטפותיו לסוציאליזם נוצרי.
בעקבות הפגישה הפך ווטלס למה שכינתה בתו "נביא חברתי" וכתב על "המסר החברתי המופלא של ישו".
לדבריה, שימש בעברו ככומר מתודיסט אך סולק בשל "כפירה".
שניים מספריו, משיח חדש ו־ישו: האדם ומעשיו, עסקו בנצרות מזווית סוציאליסטית.
בבחירות של 1908 התמודד כמועמד מפלגת הפועלים הסוציאליסטית של אמריקה במחוז השמיני של אינדיאנה, וב־1910 שוב התמודד כמועמד סוציאליסטי לתובע מחוזי במחוז מדיסון, אך לא נבחר.
פלורנס נותרה פעילה במפלגה, והייתה נציגת ועידה לאומית בשנים 1912 ו־1915.
ווטלס נסע לשיקגו והרצה באינדיאנה.
הוא פגש שם מנהיגים של ההגות החדשה כמו אמה קרטיס הופקינס וויליאם ווקר אטקינסון.
עם זאת, המו"ל המרכזית שלו הייתה אליזבת טאון ממסצ'וסטס.
הוא למד את כתבי הגל ואמרסון, והמליץ עליהם לקוראיו להבנת "התיאוריה המוניסטית של הקוסמוס".
ווטלס טען כי בדק את רעיונותיו בעצמו ובאחרים לאורך שנים לפני שפרסמם.
בתו כתבה: "הוא חי כל עמוד...
הוא ראה עצמו כסופר מצליח, אישיות רבת עוצמה – והתחיל להגשים את החזון הזה".
ווטלס החזיק בדעות פסאודו־מדעיות לגבי תזונה ותמך בצום.
הוא טען כי אנרגיה אינה נובעת מהמזון אלא מכוח מסתורי שנקלט בגוף בזמן שינה דרך המוח, באדיבות האל.
הוא האמין כי צום פותח את הדלת לאלמוות רוחני.
הוא תמך בהמלצות של הוראס פלטצ'ר ("המלעס הגדול") ושל אדוארד דיואי ("תוכנית ללא ארוחת בוקר") – וטען כי יישם אותן בעצמו.
רונדה ביירן סיפרה ל־Newsweek כי השראתה לסרט הסוד הגיעה מקריאת ספרו של ווטלס המדע של ההתעשרות.
בתה היילי נתנה לה את הספר כדי לעזור לה לצאת ממשבר.
הסרט החזיר לפופולריות את המושג "חוק המשיכה", שמוזכר כבר בכתבי ויליאם ווקר אטקינסון משנת 1908.
וואטאשי נו קואוגוצ'י-סנסיי (; בתעתיק לעברית: וָואטָשִׁי נוֹ קוֹאוּגוּצִ'י־סֶנְסֵיי; בתרגום מילולי: המורה האירוטי שלי) היא סדרת מאנגה יפנית מסוגת הקומדיה, אצ'י ולוליקון, שנכתבת ומאויירת על ידי המאנגקה קנג'ירו טאקשיטה.
עלילת הסדרה עוקבת אחר קרן שינה, תלמידת בית ספר יסודי, שחולמת להיות אמנית מאנגה.
היא מעריצה את אמן המאנגה רורי קואוגוצ'י, שמאייר מאנגות לוליקון למבוגרים והופכת להיות העוזרת שלו.
רורי קואוגוצ'י (工口瑠璃; קוֹאוּגוּצִ'י רוּרִי)
אמן מאנגה שמאייר מאנגות לוליקון למבוגרים.
קרן שינה (椎名かれん; שִׁינָה קָארֵן)
תלמידת בית ספר יסודי בעלת תשוקה למאנגה, אשר חולמת להיות אמנית מאנגה.
היא מעריצה את רורי קואוגוצ'י והופכת להיות העוזרת שלו לאחר שהיא משקרת לגבי גילה.
היא חסרת ניסיון באיור מאנגה.
מיסורה מיטו (美藤美空; מִיטוֹּ מִיסוֹרָה)
מינורי נישיארי (西瓜実里; נִישִיאָרִי מִינוֹרִי)
בעבר עבדה במשך מספר שנים עם אמן מאנגה אחר, על כן יש לה ניסיון רב.
קואון שינה (椎名 くおん; שִׁינָה קוּאוֹן)
אחותה הגדולה של קרן, בת 20 וסטודנטית באוניברסיטה.
המאנגה מפורסמת במגזין Dengeki G's Comic החל מ-30 במאי 2024 ונכון לדצמבר 2025, היא אוגדה לתוך שני כרכי טנקובון שיצאו לאור החל מ-27 בפברואר 2025.
כרכים מספר כרך תאריך הוצאה לאור ביפנית מסת"ב יפני 1 27 בפברואר 2025 פרקים 1–7
וואטרפון (Waterphone הלחם של מים וצליל), המכונה גם נבל אוקיינוס (Ocean Harp), הוא כלי נגינה אקוסטי בלתי־הרמוני, המשתייך למשפחת האידיופוניים.
הכלי בנוי מקערת תהודה או מחבת עשויה נירוסטה, שלה צוואר גלילי, וסביב שפת הקערה מותקנים מוטות ברונזה באורכים ובקטרים שונים.
בתוך קערת התהודה עשויה להיות כמות קטנה של מים, שבתזוזתם מכופפים את צלילי הכלי, ומשנים אותם.
לרוב מנגנים בו באמצעות קשת או בהקשה (כאידיופון חיכוך או הקשה) – תוך תנועות והטיית הכלי באופן המשפיע על המים שבתוך הכלי.
כך משתלבים מאפייני התהודה של הקערה והמוטות עם תנועת המים.
צליל הווטרפון משמש לעיתים קרובות ליצירת תחושה של מסתורין ומתח.
ניתן גם להקיש עליו באמצעות מקוש או לתופף עליו באצבעות.
הוואטרפון הוא כלי מודרני, שהומצא ופותח על ידי האמריקאי ריצ'רד ווטרס (1935–2013) שהושפע מתוף טיבטי שבו נתקל הממציא בתחילת שנות השישים, ושכלל כמות קטנה של מים שהשפיעה על הגוון הצלילים שלו.
הכלי מזכיר ומבוסס על טכניקה דומה לזו של כינור מסמרים, כלי המשתמש אף הוא בתיבת תהודה ובמוטות (מסמרים), ומנוגן בהקשה או בקשת.
בשל צלילו המקושר עם מתח ומסתורין, הוואטרפון שימש בפסי קול של סרטים רבים וסדרות טלוויזיה בהם: סטארטרק (מוזיקה של ג'רי גולדסמית'), באגסי, Young Guns, The Man Who Skied Down Mt.
Everest, A Pure Formality, אנשי המסתורין, המטריקס, נמר, דרקון, The Spirit, פולטרגייסט וכן בסדרות טלוויזיה כגון המנטליסט, 24 וכו'.
בין המלחינים שכתבו יצירות העושות שימוש בכלי אפשר למנות את סופיה גוביידולינה, ג'רי גולדסמית', דן פורסט, ג'ון מאקי, כריסטופר ראוס, קולין מת'יוז, ג'ון וולריץ', קרסון קומן, לודוביקו אינאודי ועוד.
בין הנגנים שעשו בו שימוש ניתן למנות את להקת אירוסמית' במופע חי של ביורק נעשה גם כן שימוש בכלי.
ז'אן מישל ז'אר עשה אף הוא שימוש בכלי באלבומו Oxymore.
הוואלטה אספניה (בספרדית: Vuelta a España) או הטור של ספרד, כפי שהוא מכונה על ידי רבים, הוא מרוץ אופני כביש הנחשב למרוץ קטעים השלישי ביוקרתו בעולם לאחר הטור דה פראנס והג'ירו ד'איטליה.
שלושת המרוצים מהווים את ה"גרנד טורים" של ענף רכיבת האופניים.
המרוץ נערך מדי שנה ברחבי ספרד בחודשים ספטמבר–אוגוסט, ולפעמים גולש למדינות הסמוכות.
אורכו הכולל של המרוץ בשנים האחרונות נע בין 3,200 ל-3,400 ק"מ.
בשנותיו הראשונות של המרוץ הגיע המרחק הכולל לשיא של 4,407 ק"מ (בשנת 1936).
מספר הקטעים במרוץ עומד היום על 21 קטעים יומיים.
בעבר הגיע מספר הקטעים במרוץ לשיא של 24 קטעים בשנים מסוימות ולמינימום של 15 קטעים בשנת 1955. במרבית הקטעים מוזנקים כל הרוכבים יחד, ובמספר ימים נערכים מרוצים נגד השעון, בהם מוזנקים הרוכבים בזה אחר זה.
ברוב שנות קיום המרוץ וגם בשנים האחרונות, הסתיים המרוץ במדריד.
הוואלטה נודעה תמיד כמרוץ עשיר בקטעים הרריים, דבר אשר מתאים לרוכבים המקומיים שהתפרסמו בכישורי הטיפוס שלהם.
בשנים האחרונות נוטים מארגני הוואלטה אספניה לקצר את קטעי המרוץ כדי להפכם לאגרסיביים יותר ובכך מושכים יותר עבור קהל הצופים הטלוויזיוני.
כמו במרוצי האופניים המפורסמים האחרים, כך גם בוואלטה, המוביל במרוץ והמנצח בדירוג הכללי בסיום, הוא הרוכב בעל הזמן המצטבר הנמוך ביותר.
הרוכב המוביל בדירוג הכללי לובש חולצה אדומה על מנת לזהותו.
בשנותיו הראשונות של המרוץ הייתה חולצת המוביל כתומה ולאחר מכן היו שנים בהן החולצה הייתה צהובה.
במשך שנים רבות הייתה חולצת המוביל בצבע אדום ומשנות ה-90 ועד 2009 הייתה בצבע זהוב.
מ-2010 הפך שוב צבע החולצה לאדום.
כמו כן, נערכות במקביל בזמן המרוץ תחרויות בקטגוריות שונות והן:
מלך ההרים – הרוכב הצובר את מרב הנקודות בקטעי טיפוס לפסגות הרים.
מלך המאיצים – הרוכב הצובר את מרב הנקודות במאוצים אל קו הסיום ובמאוצי ביניים במסלול היומי.
הרוכב הרב גוני – הרוכב המצטיין מבחינת מיקומו בשלוש הקטגוריות שלעיל.
הקבוצה המצטיינת – הקבוצה שזמנם המצטבר של שלושת רוכביה הראשונים בכל קטע הוא הנמוך ביותר.
צבעי החולצות בקטגוריות האישיות (הרים, מאיצים ורב גוני) אינם קבועים והם משתנים בהתאם לצבעי החברה המממנת אשר מתחלפת, בדרך כלל, כל מספר שנים.
המרוץ הראשון אורגן גם הוא (בדומה ל"טור" ול"ג'ירו") על ידי עיתון ספרדי ויצא לדרך בפעם הראשונה ב-29 באפריל 1935. בשנים 1937–1940 לא נערך המרוץ עקב מלחמת האזרחים בספרד כשחודש המרוץ ב-1941 השתתפו בו רק 32 רוכבים ומתוכם רק ארבעה רוכבים זרים.
למרות ניסיון המארגנים לקיים את המרוץ גם בשנות מלחמת העולם השנייה הדבר לא עלה בידם ובשנים 1943–1944 שוב בוטל המרוץ.
גם כאשר חודש המרוץ בשנת 1945, הוא לא נהנה מפופולריות גדולה.
מארגני המרוץ התחלפו מדי פעם ובשנים 1949 ו-1951–1954 לא נערך המרוץ.